**โครงการสืบสานประเพณีวันสงกรานต์ ปี 2559**

**ชื่อโครงการ** โครงการสืบสานประเพณีวันสงกรานต์ 2559

**หลักการและเหตุผล**

 ประเพณีสงกรานต์ ถือเป็นราชประเพณีของไทยมาแต่โบราณ มีหลักฐานปรากฏมาตั้งแต่สมัยโบราณ ซึ่งถือเป็นประเพณีอันดีงามมาช้านาน และสิ่งที่นิยมกระทำกันมาก็คือ การรดน้ำดำหัวขอพรจากผู้หลักผู้ใหญ่ ผู้สูงอายุ อันเป็นการแสดงความกตัญญูกตเวที และสัมมาคารวะต่อผู้ใหญ่ ซึ่งเป็นวิถีชีวิตและขนบธรรมเนียมอันดีงามของไทย ซึ่งถือว่าผู้สูงอายุเป็นบุคคลที่สถาบันครอบครัวและสังคมให้ความเคารพนับถือ เป็นบุคคลที่มีประสบการณ์สูง เป็นผู้ถ่ายทอดความรู้ความสามารถ วัฒนธรรม ประเพณี และผู้ค้ำจุนจิตใจให้แก่บุคคลในครอบครัว

 คณะการบริการและการท่องเที่ยว จึงเห็นความสำคัญของประเพณีวันสงกรานต์ จึงได้จัดโครงการสืบสานวัฒนธรรมประเพณีวันสงกรานต์ขึ้น เพื่อเป็นการร่วมอนุรักษ์และสืบทอดประเพณีอันงดงามนี้ไว้เพื่อให้คงอยู่ตลอดไป

**วัตถุประสงค์**

1. เพื่อส่งเสริมกิจกรรมการทำนุบำรุงศิลปวัฒนธรรมและประเพณีอันดีงามของไทย

2. เพื่อเป็นการพัฒนานักศึกษาให้เกิดความรู้เข้าใจใน ศิลปวัฒนธรรมและประเพณีอันดีงามของไทย

3. เพื่อให้ผู้บริหาร บุคลากรและนักศึกษาของคณะการบริการและการท่องเที่ยวได้ร่วมกิจกรรมเพื่อเสริมสร้าง

 ความสัมพันธ์และรักษาไว้สิ่งประเพณีอันดีงามสืบไป

**กลุ่มเป้าหมาย**

1. คณะอาจารย์และบุคลากรคณะการบริการและการท่องเที่ยว จำนวน 30 คน
2. นักศึกษาคณะการบริการและการท่องเที่ยว จำนวน 40
3. นักศึกษาโครงการแลกเปลี่ยนระยะสั้น 30

**ขั้นตอนการดำเนินงาน**

1. ประชุมคณะทำงานเพื่อกำหนดแนวทางการจัดงาน

 2. เสนอโครงการให้ผู้บริหารพิจารณา

 3. ประชาสัมพันธ์โครงการ

 4. จัดเตรียมสถานที่ จัดซื้อ จัดจ้าง วัสดุอุปกรณ์ในการจัดงาน

**ระยะเวลาการดำเนินงาน**

วันพุธที่ 30 เดือนมีนาคม พ.ศ. 2559 เวลา 13.00 น. – 16.00 น.

**กิจกรรมที่ดำเนินการ**

* รดน้ำดำหัวอาจารย์ผู้อวุโส
* จัดพิธีสรงน้ำพระ
* ซุ้มอาหารไทย/อาหารพื้นบ้าน
* การประกวดการแต่งการในชุดไทย
* สาดน้ำ เล่นน้ำสงกรานต์
* รณรงค์การแต่งกายชุดไทยพื้นบ้าน
* ประกวดการแต่งกายชุดไทยพื้นบ้าน
* ซุ้มเกาะสลักผักและผลไม้

**สถานที่ดำเนินการ** คณะการบริการและการท่องเที่ยว

**งบประมาณ** งบประมาณทำนุบำรุงศิลปวัฒนธรรม ประจำปี 2559

 **จำนวน 15,000 บาท** (- หนึ่งหมื่นห้าพันบาทถ้วน -)

ดังรายละเอียดค่าใช้จ่าย ดังนี้

 1. ค่าวัสดุอุปกรณ์ในการจัดงาน จำนวนเงิน 5,000 บาท

 2. ค่าอาหาร จำนวนเงิน 5,000 บาท

 3. ค่าเช่ารถ จำนวนเงิน 1,500 บาท

 4. ค่าของรางวัล จำนวนเงิน 2,000 บาท

 4. ค่าใช้จ่ายอื่นๆ จำนวนเงิน 1,500 บาท

 รวมเป็นเงิน 15,000 บาท

**หมายเหตุ** : ถัวเฉลี่ยตามที่จ่ายจริง

**ผลที่คาดว่าจะได้รับ**

1. นักศึกษา ได้แสดงออกถึงความกตัญญู รู้คุณต่อคณะอาจารย์คณะการบริการและการท่องเที่ยว

          2. คณะอาจารย์ บุคลากรและนักศึกษาได้ทำกิจกรรมประเพณีสงกรานต์ร่วมกัน

 3. คณะอาจารย์ บุคลากรและนักศึกษาได้มีส่วนร่วมอนุรักษ์ส่งเสริมขนบธรรมเนียมประเพณีอันดีงามของไทยให้ คงอยู่ตลอดไป

**ผู้รับผิดชอบโครงการ** ฝ่ายพัฒนานักศึกษาและศิษย์เก่าสัมพันธ์คณะการบริการและการท่องเที่ยว